Loh Kean Yew

Loh Kean Yew (Bahasa Cina: 骆建佑; lahir 26 Jun 1997) ialah pemain badminton lelaki Singapura kelahiran Pulau Pinang, Malaysia.

 Kehidupan awal 
Loh dilahirkan di Pulau Pinang, Malaysia, dan merupakan anak bongsu dari tiga beradik. Beliau mula bermain badminton pada umur tujuh tahun di sekolah rendah tetapi menjauhkan diri dari sukan itu selepas dibuli. Beliau mencuba badminton sekali lagi pada umur sembilan tahun dan dalam tempoh enam bulan, beliau dipilih ke Pasukan Negeri Pulau Pinang.

Pada 2010, setahun selepas saudaranya Loh Kean Hean datang ke Singapura, beliau berpindah ke Singapura pada umur 13 tahun selepas menerima biasiswa dari Persatuan Badminton Singapura (SBA), dan kemudiannya bersekolah di Sekolah Sukan Singapura. 

Loh menyatakan bahawa beliau sama sekali "tidak menyesal" berpindah ke Singapura dan menukar kesetiaannya. Matlamatnya adalah untuk memenangi pingat emas Olimpik untuk Singapura dalam sukan badminton.

 Kerjaya 
Loh mewakili Singapura di Sukan Asia Tenggara, di mana beliau menjadi pingat gangsa dalam acara perseorangan lelaki pada 2015, juga dalam berpasukan lelaki pada 2015, 2017 dan 2019. Beliau juga memenangi kejohanan Antarabangsa Singapura pada 2014 dan 2017 dan Antarabangsa Malaysia pada 2017. Beliau juga bertanding di Sukan Komanwel 2018 di Gold Coast.

Pada 2018, Loh menyertai Langhøj Badminton Club, di Denmark selama tempoh 3 bulan.

Semasa Master Thailand pada 2019, Loh menang menentang pemain China Zhou Zeqi, Zhao Junpeng, dan pemain Taiwan Wang Tzu-Wei sebelum mara ke separuh akhir. Beliau berjaya di separuh akhir menentang pemain Perancis Brice Leverdez dalam kemenangan 2-1. Pada peringkat akhir beliau bermain menentang Lin Dan dan memenangi kejohanan dengan skor 21-19, 21-18. Loh meraih pingat perak perseorangan lelaki pada Sukan Asia Tenggara 2019, di mana beliau tewas dalam perlawanan akhir menentang Lee Zii Jia dari Malaysia.

Pada 2021, Loh layak ke Sukan Olimpik Musim Panas 2020 selepas mengekalkan kedudukan ke-18 dalam ranking perseorangan lelaki Race to Tokyo. Loh dalam temasya itu tewas di peringkat kumpulan dengan hanya memenangi perlawanan menentang Aram Mahmoud dalam permainan dua set, dan kalah kepada Jonatan Christie dalam permainan tiga set.

Pada Oktober 2021, Loh memenangi Cabaran Antarabangsa Yonex Belanda, mengalahkan pilihan nombor satu dan juara bertahan India, Lakshya Sen dalam perlawanan dua set di akhir.

 Kehidupan peribadi 
Abang sulung Kean Yew, Loh Kean Hean, juga merupakan ahli pasukan badminton kebangsaan Singapura.

 Pencapaian 

 Sukan Asia Tenggara 
Perseorangan lelaki
 Tahun Tempat Lawan Skor Keputusan 2015 Stadium Tertutup Singapura, Singapura  Mohamad Arif Ab Latif 20–22, 15–21 Bronze Bronze 2019 Kompleks Sukan Muntinlupa, Metro Manila, Filipina  Lee Zii Jia 18–21, 18–21 Perak Perak

 Jelajah Dunia BWF (2 gelaran, 2 naib juara) 
Jelajah Dunia BWF, yang diumumkan pada 19 Mac 2017 dan dilaksanakan pada 2018, adalah satu siri kejohanan elit badminton yang disetujui oleh Persekutuan Badminton Dunia (BWF). Jelajah Dunia BWF dibahagikan kepada tahap Jelajah Akhir Dunia, Super 1000, Super 750, Super 500, Super 300 (sebahagian daripada Jelajah Dunia HSBC), dan Jelajah BWF Super 100.

Perseorangan lelaki
 Tahun Kejohanan Tahap Lawan Skor Keputusan 2019 Master Thailand Super 300  Lin Dan  21–19, 21–18  Juara 2019 Terbuka Rusia Super 100  Shesar Hiren Rhustavito  17–21, 19–21  Naib juara 2019 Terbuka Hyderabad Super 100  Sourabh Verma 13–21, 21–14, 16–21 Naib juara 2021 Terbuka Hylo Super 500  Lee Zii Jia 19–21, 21–13, 17–12 tarik diri  Juara

 Cabaran/Siri Antarabangsa BWF (5 gelaran, 2 naib juara) 
Perseorangan lelaki
 Tahun Kejohanan Lawan Skor Keputusan 2014 Antarabangsa Singapura  Kantaphon Wangcharoen 19–21, 21–14, 11–1 retired  Juara 2017 Antarabangsa Malaysia  Cheam June Wei 21–19, 21–14  Juara 2017 Antarabangsa Singapura  Ryan Ng 21–15, 21–15  Juara 2018 Antarabangsa Mongolia  Andre Marteen 15–21, 21–9, 24–22  Juara 2018 Antarabangsa Australia Selatan  Yu Igarashi 19–21, 24–22, 11–21  Naib juara 2019 Terbuka Sweden  Minoru Koga 11–21, 15–21  Naib juara 2021 Terbuka Belanda  Lakshya Sen 21–12, 21–16  Juara 
  Kejohanan Cabaran Antarabangsa BWF
  Kejohanan Siri Antarabangsa BWF

 Rujukan 

 Pautan luar 


Kategori:Kelahiran 1997
Kategori:Orang hidup
Kategori:Orang dari Pulau Pinang
Kategori:Orang Singapura berketurunan Cina
Kategori:Pemain badminton lelaki Singapura